User:Djidjilex/sandbox

= Рони Колман = Рони Дин Колман(Ronnie Dean Coleman) (рођен 13. Маја, 1964. године) је aмерички пензионисани професионални бодибилдер. Освојио је титулу Мистер Олимпије (Mr. Olympia) осам узастопних година, и широко је признат као или највећи бодибилдер свих времена или један од два највећа заједно са Арнолдом Шварценегером, и као најдоминантнији бодибилдинг физичар икада на сцени. Освојио је 26 ИФББ професионалних титула, такође је познат по својој комбинацији величине и кондиције, доминантним деловима тела и екстремно тешким тренингом, што га чини најјачим бодибилдером свих времена.

Због своје доминације и наслеђа у свету бодибилдинга, Колман је 2016. године примљен у Међународну спортску кућу славних, и 2021. године је добио "Arnold Classic Lifetime Achievement Award".

Рани Живот
Рони Дин Колман(Ronnie Dean Coleman) рођен је у Монроу, Луизијана, 13. маја, 1964. године. Дипломирао је кум лауде(cum laude) на Универзитету Гремблинг Стејт(Grambling State University) 1984. године са дипломом из рачуноводства. Током студија, играо је фудбал коа средњи бек за тим Гремблинг Стејт Тајгерс(Grambling State Tigers) под вођством чувеног тренера Едија Робинсона(Eddie Robinson). Након дипломе, није успео да нађе посао као рачуновођа, па је уместо тога почео да ради у пицерији Домино`с(Domino's Pizza), где је сваког дана јео бесплатну пицу јер је био толико сиромашан да једва може да приушти храну ван посла. Затим је постао полицајац у Арлингтону, Тексас, служећи као полицајац од 1989. до 2000. године, а као резервни полицајац до 2003. године.

Бодибилдинг каријера
Полицајац, колега Ронија Колмана, Густаво Арлота(Gustavo Arlotta), предложио је да посети теретану Метрофелкс(Metroflex), коај је власништво аматерског бодииблдера Брајана Добсона(Brian Dobson). Добсон је понудио Колману бесплатно доживотно чланство ако му допусти да га тренира за надолазеће такмичење у бодибилдингу 1990. године, где је требао наступити на такмичењеу Мистер Тексас(Mr. Texas). Након тренинга за Мистер Тексас, Колмен је освојио прво место и у тешкој категорији и у укупној конкуренцији. Такође је победио и самог Добсона. Колмен је освојио своје прво такмичење као професионалац, Канада Про Куп(Canada Pro Cup), 1995. године. Следеће године, поново је освојио такмичење, а затим је освојио и 1997. године Рашн Гранд Прикс(Russian Grand Prix). Такође је учествовао на такмичењима у пауерлифтингу средином деведесетих година.

Његов успон на врх професионалног бодибилдинга био је релативно спор: за своје прво учешће на такмичењу Мистер Олимпије(Mr. Olympia)(најпрестижнијем на свету) 1992. године, није био рангиран; затим је 1994. заузео 15. место, 10. место 1995. године, 6. место 1996. године и 9. место 1997. године када је Дориан Јејтс(Dorian Yates) освојио своју шесту и последњу титулу пре пензионисања. Следеће године, Кенет Вилер(Kenneth Wheeler) је био фаворит да постане 10. индивидуални освајач титуле Мистер Олимпије, с главном конкуренцијом која долази од Насера Ел Сонбатyја(Nasser El Sonbaty), Кевина Леврона(Kevin Levrone) и Шавна Реја(Shawn Ray). Међутим, Колман — чије је победе на Најт оф Чемпионс(Night of Champions) такмичењу раније те године значајно повећале његов углед у свету бодибилдинга — донео је значајна побољшања на сцени и успео да победи Вилера за три поена за своју прву победу на Мистер Олимпији. Колман је одбранио своју титулу све до такмичења 2005. године, освојивши укупно осам узастопних победа и изједначио се са Ли Хенијем(Lee Haney) као најуспешнији Мистер Олимпија у историји. 2001. године постао је први човек који је освојио и Арнолд Класик(Arnold Classic) и титулу Мистер Олимпије исте године (само је Декстер Џексон(Dexter Jackson) поновио овај подвиг, 2008). Колманова владавина као Мистер Олимпије завршена је 2006. године када је Џеј Катлер(Jay Cutler), троструки узастопни другопласирани на такмичењу, коначно освојио своју прву победу. То је било само други пут у историји такмичења да је владајући вишеструки шампион Мистер Олимпије изгубио своју титулу (за разлику од пензионисања). Претходни случај догодио се када је Арнолд Шварценегер(Arnold Schwarzenegger) победио Сергиа Оливу(Sergio Oliva) 1970. године. Колман је направио своје последње појављивање на Мистер Олимпији 2007. године, освојивши 4. место.

Колеманов успех као професионалног бодибилдера довео је до многих спонзорстава производа и других прилика у његовој каријери, због којих је путовао широм света ради промоције. Учествовао је у многим гостовањима на отварањима теретана широм Сједињених Америчких Држава. Током тренинга, више је волео да користи слободне тегове уместо машина како би максимизирао своју флексибилност и опсег покрета. Снимио је три тренинг видео снимка: "Невиђено"("The Unbelievable"), "Цена"("The Cost of Redemption") и "На путу"("On the Road"). У тим видеима, даје савете за искусније дизаче, истовремено упозоравајући на претерано напрезање и неправилну форму.

Колеман подржава Инер Сити Гејмс(Inner City Games), организацију коју је суосновао Арнолд Шварценегер 1991. године. Добитник је 2001. године Адмирал у Тексасовој морнарици Сертификата од гувернера Тексаса Рика Перија(Rick Perry) за изузетна достигнућа у бодибилдингу и промоцију физичке кондиције. 2011. године, покренуо је Рони Колман Сигначр Сирис("Ronnie Coleman Signature Series"), компанију која пружа спортску исхрану и производе за велнес за бодибилдере и друге спортисте.

Екстремне тежине које је Колман користио током своје каријере као такмичар у пауерлифтингу и бодибилдингу, попут чучњева и мртвог дизања с 800 фунти(приближно 363кг), узели су данак његовом телу и прошао је кроз бројне операције од 2007. године. То укључује две замене кука и разне покушаје ублажавања хроничног бола изазваног оштећеним интервертебралним дисковима. Наставио је да тренира упркос погоршаном стању, али сада може користити само лагане тежине како би покушао да спречи губитак мишића од 2018. године. Неки од његових операција (свака кошта између 300.000 и 500.000 долара) имале су тако лоше резултате да можда никада више неће моћи ходати без помоћи. Колман користи инвалидска колица ако мора да путује на дуге стазе. Међутим, рекао је да не жали због својих избора и признаје да је био одлучан да буде најбољи бодибилдер по сваку цену; рекао је да, ако ништа друго, жали што није урадио још више како би учврстио своје наслеђе.

Године 2018, Влад Јудин(Vlad Yudin) је документовао Колманов живот и каријеру у Нетфликс документарцу "Ронние Колман: Краљ"("Ronnie Coleman: The King."). За шпице филма, репер Куан(Quan) је направио песму "Флексин' он дем (Рони Колман)"("Flexin' on Them (Ronnie Coleman)") инспирисан Колемановом каријером у бодибилдингу.

У популарној култури
Са својим препознатљивим високим тоном гласа, неки од вокалних трикова које је Колман популаризовао у својим тренинг видео снимцима постали су уобичајени у глобалној бодибилдинг заједници, посебно након појаве виралних видеа. Најпопуларнији међу њима, које је редовно узвикивао себи као облик самоподстицања, укључују "Јеа бади!"("Yeah buddy!"), "Лајт вејт бејби!"("Light weight, baby!"), "Ај еинт нотин' бат а пинат!"("Ain't nothin' but a peanut!"), "Ај еинт нотин' ту ит, бат ту ду ит!"("Ain't nothin' to it, but to do it!"), и "Еврибади вонтс ту би а бодибуилдер, бат ноубади вантс ту лифт но хеави-ес вејтс"("Everybody wants to be a bodybuilder, but nobody wants to lift no heavy-ass weights").

Лични живот
Колеман је посвећени хришћанин. Упознао је француско-либанског личног тренера Роуади Кристине Акхар(Rouaida Christine Achkar) на спортској изложби у Паризу у марту 1998. године, и венчали су се у Бејруту 28. децембра 2007. године. Међутим, брак им је убрзо завршен разводом. Колман се венчао са америчком личном тренерком Сузан Вилиамсон(Susan Williamson) 11. априла 2016. године. Живе у Арлингтону, Тексас, и имају четворо деце заједно.

У јуну 2020. године, Колман је открио да више не може ходати самостално због хируршких захвата. Изјавио је да можда никада више неће моћи ходати, а своје проблеме је приписао сумњивим операцијама, истичући да су му последње три операције коштале укупно 2 милиона долара.

Физичке статистике

 * Висина: 180 цм
 * Тежина на такмичењима: 130–136 кг
 * Тежина ван сезоне: 143–150 кг
 * Обим груди/леђа: 152 цм
 * Руке: 61 цм
 * Ноге: 91 цм

Познати лифтови

 * Мртво дизање: 800 лб (363 кг) × 2 понављања (Невиђено, 2000)
 * Чучањ: 800 лб (363 кг) × 2 понављања (Цена искупљења, 2003)
 * Бенч прес: 500 лб (227 кг) × 5 понављања (Цена искупљења, 2003)
 * Бенч прес са бучицама: 200 лб (91 кг) бучице × 12 понављања (Невиђено, 2000)
 * Вођени потисак: 315 лб (143 кг) × 12 понављања (Невиђено, 2000)
 * Потисак бучицама изнад главе: 160 лб (73 кг) бучице × 7 понављања (Цена искупљења, 2003)
 * Веслање у претклону: 515 лб (234 кг) × 10 понављања (Немилосрдни, 2006)
 * Т-шипка (у ћошку): 540 лб (245 кг) × 9 понављања (Невиђено, 2000) и 505 лб (229 кг) × 12 понављања (Немилосрдни, 2006)
 * Чучањ са предње стране: 585 лб (265 кг) × 4 понављања (Невиђено, 2000)
 * Чучањ на хацк справи: 765 лб (347 кг) × 8 понављања (Невиђено, 2000)
 * Искораци: 185 лб (84 кг) × 20 понављања по нози (Невиђено, 2000)
 * Шрагс са шипком: 735 лб (333 кг) × 11 понављања (Цена искупљења, 2003)
 * Шрагс са бучицама: 250 лб (113 кг) бучице × 15 понављања (Немилосрдни, 2006)
 * Подизање на листовима: 540 лб (245 кг) × 20 понављања (Немилосрдни, 2006)
 * Преса ногама: 2.400 лб (1.089 кг) × 8 понављања (Цена искупљења, 2003)

Такође видети

 * Листа мушких професионалних бодибилдера